NORAKSTS

|  |  |
| --- | --- |
| 21.12.2023. | Nr.13/16 |

**ATĻAUJA JAUNAS ATKRITUMU APSAIMNIEKOŠANAS DARBĪBAS UZSĀKŠANAI**

**NEKUSTAMAJĀ ĪPAŠUMĀ LAPSKALNA IELĀ 22A, JELGAVĀ**

2023. gada 24. novembrī saņemts SIA “KULK” (reģistrācijas Nr.41703007150, juridiskā adrese: Dobeles šoseja 34, Jelgava, LV-3007, LV-2114) iesniegums, kurā lūdz pašvaldību saskaņot jaunas atkritumu apsaimniekošanas darbības uzsākšanu nekustamajā īpašumā Lapskalna ielā 22A (kadastra apzīmējums 09000120035) Jelgavā, kurā paredzēta būvniecības atkritumu pārstrāde (reģenerācija).

Nekustamais īpašums Lapskalna ielā 22A (kadastra apzīmējums 09000120035) ir SIA “KULK” īpašums.

Plānotais pieņemto un reģenerēto nebīstamo būvniecības atkritumu apjoms plānots līdz 20 000 tonnām gadā, paredzot, ka vienlaicīgi uzglabāšanas laukumā atrodas līdz 6000 tonnām pieņemto būvniecības atkritumu, kā arī atšķirotais un /vai pārstrādātais materiāls. Apjoms var tikt ievests neregulāri un tas būs mainīgs, uzkrājot noteiktu apjomu būvniecības atkritumus, tos ir paredzēts sijāt un šķirot un attiecīgi pēc tam veikt drupināšanu. Drupināšanas regularitāte nav noteikta, jo tā tiks veikta sasniedzot apjomu līdz vismaz 1500 t izšķirotā drupināšanai paredzētā materiāla. Drupināšana tiks veikta ar pārvietojamo drupināšanas iekārtu, kuras jauda būtu 300 t dienā.

Saskaņā ar Pašvaldību likuma 4.panta pirmās daļas 15.punktu un Jelgavas pilsētas teritorijas plānojumu (apstiprināts ar Jelgavas pilsētas domes 2017. gada 23. novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”), nekustamajām īpašumam Lapskalna ielā 22A (kadastra apzīmējums 09000120035) Jelgavā, noteiktā atļautā izmantošana ir “Rūpnieciskās apbūves teritorija”, kurā viens no teritorijas galvenajiem izmantošanas veidiem ir “Atkritumu apsaimniekošanas un pārstrādes uzņēmumu apbūve”.

Atkritumu apsaimniekošanas likuma 8.panta pirmās daļas 2.punktā noteikts, ka pašvaldība pieņem lēmumu par jaunu reģenerācijas un infrastruktūras objektu izvietošanu savā administratīvajā teritorijā.

Pamatojoties uz Pašvaldību likuma 10. panta pirmās daļas 21.punktu un Atkritumu apsaimniekošanas likuma 8.panta pirmās daļas 2.punktu un SIA “KULK” 2023. gada 24. novembra iesniegumu par jaunas atkritumu apsaimniekošanas darbības uzsākšanu - būvniecības atkritumu pārstrādi (reģenerāciju), Lapskalna ielā 22A, Jelgavā,

**JELGAVAS VALSTSPILSĒTAS PAŠVALDĪBAS DOME NOLEMJ:**

Atļaut uzsākt jaunu atkritumu apsaimniekošanas darbību – būvniecības atkritumu pārstrāde (reģenerācija), ievērojot normatīvajos aktos par atkritumu apsaimniekošanu noteiktās prasības, Lapskalna ielā 22A (kadastra apzīmējums 09000120035), Jelgavā.

Jelgavas valstspilsētas pašvaldības domes lēmumu viena mēneša laikā var pārsūdzēt Administratīvajā rajona tiesas Jelgavas tiesu namā ( Atmodas iela 19, Jelgava, LV-3007).

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 21. decembrī